Tekshirishlarni roʻyxatga olish kitobini toʻldirish tartibi toʻgʻrisidagi nizomga oʻzgartirish va qoʻshimchalar kiritish toʻgʻrisida
(order, 2022-12-22)

Oʻzbekiston Respublikasi Prezidentining 2014-yil 7-apreldagi PF-4609-son “Oʻzbekiston Respublikasida investitsiya iqlimi va ishbilarmonlik muhitini yanada takomillashtirishga doir qoʻshimcha chora-tadbirlar toʻgʻrisida”gi Farmoni va Oʻzbekiston Respublikasi Prezidentining 2011-yil 23-avgustdagi PQ-1602-son “Oʻzbekiston Respublikasi Adliya vazirligi faoliyatini yanada takomillashtirish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi adliya vazirining 2011-yil 7-noyabrdagi 246-mh-son buyrugʻi (roʻyxat raqami 2280, 2011-yil 7-noyabr) (Oʻzbekiston Respublikasi qonun hujjatlari toʻplami, 2011-y., 45-46-son, 480-modda) bilan tasdiqlangan Tekshirishlarni roʻyxatga olish kitobini toʻldirish tartibi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur buyruq davlat roʻyxatidan oʻtkazilsin va Idoraviy meʼyoriy hujjatlarni davlat roʻyxatidan oʻtkazish boshqarmasi (B. Boliyev) Idoraviy normativ-huquqiy hujjatlarning davlat reyestriga tegishli yozuv kiritsin. 3. Tadbirkorlar huquqlarini himoya qilish boshqarmasi (Sh. Saidov) va Qonun hujjatlarini turkumlash va huquqiy axborot boshqarmasi (D. Saʼdullayev) ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” – “Sobraniye zakonodatelstva Respubliki Uzbekistan”da nashr etilishini taʼminlasin. 4. Mazkur buyruq rasmiy eʼlon qilingan kundan eʼtiboran kuchga kiradi. 5. Mazkur buyruqning ijrosini nazorat qilish vazir oʻrinbosari A. Usmanov zimmasiga yuklansin. 1. 1-banddagi “qoʻyiladigan maxsus” degan soʻzlar “qoʻyiladigan elektron yoki qogʻoz shaklidagi maxsus” degan soʻzlar bilan almashtirilsin. 2. 3-banddagi “kitobi” degan soʻz “kitobining qogʻoz shakli” degan soʻzlar bilan almashtirilsin. 3. Quyidagi mazmundagi 51-band bilan toʻldirilsin: “51. Texnik imkoniyat mavjud boʻlganda majburiy tartibda tekshirishlarni roʻyxatga olish kitobining elektron shakli toʻldiriladi. Bunda tekshirishlarni roʻyxatga olish kitobining qogʻoz shaklini toʻldirish talab etilmaydi. Tekshirishlarni roʻyxatga olish kitobining elektron shakli bevosita xoʻjalik yurituvchi subyektda toʻldiriladi. Tekshirishlarni roʻyxatga olish kitobining elektron shakliga kirish etk.minjust.uz sayti orqali amalga oshiriladi.”. 4. 20-bandda: “Kitobda qayd qilingan yozuvlarning toʻgʻriligi haqida yozuv kiritadi hamda sana va vaqtni koʻrsatgan holda oʻzining imzosi bilan tasdiqlaydi” degan soʻzlar “tekshirishlarni roʻyxatga olish kitobida qayd qilingan yozuvlarning toʻgʻriligi haqida yozuv kiritadi” degan soʻzlar bilan almashtirilsin; quyidagi mazmundagi jumla bilan toʻldirilsin: “Mazkur yozuvlar tekshirishlarni roʻyxatga olish kitobining qogʻoz shaklida sana va vaqtni koʻrsatgan holda imzo bilan tasdiqlanadi.”. 5. 22-bandda: “kitobida oʻchirib” degan soʻzlar “kitobining qogʻoz shaklida oʻchirib” degan soʻzlar bilan almashtirilsin; quyidagi mazmundagi xatboshi bilan toʻldirilsin: “Tekshirishlarni roʻyxatga olish kitobining elektron shaklini toʻldirishda xatolikka yoʻl qoʻyilgan boʻlsa, ushbu satrga toʻgʻrilashlar kiritish orqali yangi yozuv amalga oshiriladi. Bunda, oldingi maʼlumot avtomatik ravishda saqlanib qolinadi.”. 6. Quyidagi mazmundagi 241-band bilan toʻldirilsin: “241. Tekshiruv natijasi boʻyicha tuziladigan hujjatda tekshirish jarayonida toʻldirilgan tekshirishlarni roʻyxatga olish kitobining shakli koʻrsatiladi.”. 7. Mazkur oʻzgartirish va qoʻshimchalar Oʻzbekiston Respublikasi Savdo-sanoat palatasi bilan kelishilgan.